Document ID: /roh_data/filtered/Billingualer_Corpus_interleaved-de-rm.jsonl.gz/1564

This is a text translated from German to Rumantsch Grischun.
Klimawandel und Naturgefahren - der Kanton Graubünden bereitet sich vor

Infolge des Klimawandels ist mit einem verstärkten Auftreten von Starkniederschlägen, Murgängen und Steinschlag zu rechnen. Der Kanton Graubünden ergreift verschiedene Massnahmen, um langfristig den Schutz der Bevölkerung vor Naturgefahren zu gewährleisten. Eine davon ist der Aufbau eines Interregionalen Frühwarn- und Kriseninformationssystems in Zusammenarbeit mit dem WSL-Institut für Schnee- und Lawinenforschung SLF in Davos.

Der weltweite Temperaturanstieg ist auch in Graubünden spürbar. Der Rückzug der Gletscher und das Abschmelzen des Permafrostes sind die sichtbarsten Konsequenzen. Mit diesen Entwicklungen ist in den betroffenen Gebieten vermehrt mit Steinschlag- oder Murgangereignissen zu rechnen. Zudem ist zu erwarten, dass sich Starkniederschläge, von denen Graubünden in den letzten Jahren wiederholt betroffen war, fortsetzen werden. Diese Entwicklungen, gepaart mit ständig steigenden Ansprüchen an die Mobilität in einem Tourismuskanton, erfordern ein gezieltes und vorausschauendes Handeln im Umgang mit solchen Risiken.

Rahmenbedingungen geschaffen

Die Regierung des Kantons Graubünden hat in ihrem Regierungsprogramm 2009-2012 einen Schwerpunkt ''Klimaänderung und Naturgefahren`` aufgenommen. Folgende vier Massnahmen stehen dabei im Mittelpunkt:

- Umweltmonitoring und Aufbau eines Frühwarn- und Krisen-Informationssystems

- Verstärkung der Prävention auf Gemeindeebene mit Interventionskarten

- Gefahren- und Risikobeurteilung für exponiertes Schadenpotential

- Schutzbautenkataster für alle forstlichen Schutzbauten

Interregionales Frühwarn- und Kriseninformationssystem

Der Kanton Graubünden und die Provinz Südtirol bauen in einer Forschungs- und Entwicklungszusammenarbeit mit dem WSL-Institut für Schnee- und Lawinenforschung SLF in Davos das ''Interregionale Frühwarn- und Kriseninformationssystem`` IRKIS auf. Als Basis dient dem SLF ein ähnliches System, das sich bereits seit mehreren Jahren in der Lawinenwarnung bewährt hat. Das Projekt verfolgt zwei Hauptziele: einerseits die Verbesserung hydrologischer Prognosemodelle und Entscheidungshilfen und anderseits den Aufbau einer Internet-basierten Informationsplattform, in denen den Verantwortlichen für die Naturgefahrensicherheit die Daten verschiedener Messnetze und der Prognosemodelle schnell und übersichtlich zu Verfügung gestellt werden.

Sicherheitsfachleute im Einsatz

Um im Ernstfall die Sicherheit der Bevölkerung zu gewährleisten, braucht es geschultes und mit der Situation vor Ort vertrautes Personal. Die flächendeckende Organisation des Amtes für Wald bietet mit den Revierförstern beste Voraussetzung dafür. Viele von ihnen weisen bereits eine langjährige Praxis im Lawinenbereich auf. Eine wichtige Rolle bei akuten Naturgefahren-Situationen spielen auch die sogenannten Interventionskarten, die erstmals vom Amt für Wald zusammen mit der Gebäudeversicherung Graubünden entwickelt wurden und heute ebenso in anderen Kantonen erstellt werden. Sie geben den Einsatzkräften konkrete Handlungsgrundlagen dazu, wie sie ein Naturgefahren-Ereignis an einem bestimmten Ort möglichst effizient und sicher bewältigen können.

Auch langfristige Messungen gehören zu den Aufgabenbereichen das kantonalen Forstdienstes: Seit 125 Jahren werden die 22 Gletscher Graubündens jährlich vermessen. Die beeindruckende Datenreihe hat das Amt für Wald im Faktenblatt ''Gletscher und Klimawandel in Graubünden`` zusammengefasst. Solche langjährigen Messreihen bilden eine wichtige Grundlage im Umgang mit Umweltrisiken und -veränderungen.

Ziel dieser Massnahmen ist es, langfristig einen effizienten Naturgefahren-Schutz zu gewährleisten. In diesem Sinne steht auch die Partnerschaft zwischen dem Kanton Graubünden und dem SLF, die strategische Planung und praktische Erfahrung mit wissenschaftlichem Know-How verbindet.

Auskunftspersonen:

- Regierungsrat Stefan Engler, Vorsteher Bau-, Verkehrs- und Forstdepartement, Tel. 081 257 36 01

- Reto Hefti, Kantonsförster, Amt für Wald, Tel. 081 257 38 51

- Jakob Rhyner, Standortleiter WSL-Institut für Schnee- und Lawinenforschung SLF Davos, Tel. 081 417 01 51

- Julia Wessels, Kommunikation, WSL-Institut für Schnee- und Lawinenforschung SLF Davos, Tel. 081 417 02 86

Gremium: Amt für Wald

Quelle: dt Amt für Wald

04.03.2009
Midada dal clima e privels da la natira - il chantun Grischun sa prepara

Pervia da la midada dal clima ston ins fra quint cun dapli fermas precipitaziuns, bovas e crudada da crappa. Il chantun Grischun prenda diversas mesiras per garantir a lunga vista che la populaziun saja protegida cunter privels da la natira. Ina da quellas è l'installaziun d'in sistem interregiunal da preavertiment e d'infurmaziun en collavuraziun cun il WSL Institut per la perscrutaziun da la naiv e da las lavinas SLF a Tavau.

L'augment da la temperatura sin tut il mund ha er in effect per il Grischun. Il regress dals glatschers e la sdregliada da la schelira permanenta èn las consequenzas las pli evidentas. Pervia da quests svilups ston ins far quint ch'i dettia dapli eveniments cun crudada da crappa u cun bovas en ils territoris pertutgads. Ultra da quai èsi da far quint ch'i dettia vinavant fermas precipitaziuns, da las qualas il Grischun è stà pertutgà repetidamain ils ultims onns. Quests svilups, colliads cun las pretensiuns creschentas a la mobilitad en in chantun da turissem, pretendan in agir prospectiv cun cleras finamiras per dumagnar talas ristgas.

Stgaffì las cundiziuns generalas

La regenza dal chantun Grischun ha integrà in punct central "Midada dal clima e privels da la natira" en ses program da la regenza 2009-2012. Las suandantas quatter mesiras èn centralas en quest connex:

- monitoring da l'ambient ed installaziun d'in sistem da preavertiment e d'infurmaziun en situaziuns da crisa

- rinforzament da la prevenziun sin plaun communal cun chartas d'intervenziun

- giudicament dals privels e dals ristgs per in potenzial da donns exponì

- cataster da tut las ovras da protecziun forestalas

Sistem interregiunal da preavertiment e d'infurmaziun en situaziuns da crisa

Il chantun Grischun e la provinza dal Tirol dal sid installeschan - en ina collavuraziun da perscrutaziun e da svilup cun il WSL Institut per la perscrutaziun da la naiv e da las lavinas SLF a Tavau - il "sistem interregiunal da preavertiment e d'infurmaziun en situaziuns da crisa SIPIC". Al SLF serva sco basa in sistem che sumeglia al sistem ch'è sa cumprovà gia dapi in pèr onns per avertir cunter lavinas. Il project ha duas finamiras principalas: d'ina vart da meglierar ils models da prognosa ed ils agids da decisiun idrologics e da l'autra vart d'installar ina plattafurma d'infurmaziun a basa da l'internet, cun la quala i vegnan messas a disposiziun a las persunas ch'èn responsablas per garantir la segirezza en cas da privels da la natira las datas da differentas raits da mesiraziun e dals models da prognosa, e quai en moda svelta e survesaivla.

Expertas ed experts da segirezza en acziun

Per garantir la segirezza da la populaziun en il cas d'urgenza dovri persunal ch'è scolà e ch'enconuscha la situaziun locala. L'organisaziun da l'uffizi forestal che cumpiglia tut il Grischun porscha cun ils selviculturs da revier las meglras premissas per quai. Blers dad els han gia ina pratica da blers onns en il sectur da las lavinas. Ina rolla impurtanta en cas da situaziuns acutas da privels da la natira giogan er las uschenumnadas chartas d'intervenziun ch'èn vegnidas sviluppadas per l'emprima giada da l'uffizi forestal, ensemen cun l'assicuranza d'edifizis dal Grischun, e che vegnan ozendi fatgas en la medema moda er en auters chantuns. Ellas dattan ina basa d'agir concreta a las forzas d'acziun, per ch'ellas possian dumagnar en moda pli effizienta e segira in eveniment da privels da la natira en in tschert lieu.

Er mesiraziuns sur blers onns tutgan tar il champ d'incumbensas dal servetsch forestal chantunal: dapi 125 onns vegnan mesirads mintga onn ils 22 glatschers dal Grischun. La collecziun da datas imposanta ha l'uffizi forestal cumpiglià en il fegl da documentaziun "Glatschers e midada dal clima en il Grischun". Talas mesiraziuns da blers onns furman ina basa impurtanta per dumagnar ristgs e midadas da l'ambient.

La finamira da questas mesiraziuns è quella da garantir a lunga vista ina protecziun effizienta cunter privels da la natira. En quest senn sto er vegnir chapì il partenadi tranter il chantun Grischun ed il SLF, che collia la planisaziun strategica e l'experientscha pratica cun la savida scientifica.

Infurmaziuns:

- cusseglier guvernativ Stefan Engler, schef dal departament da construcziun, traffic e selvicultura, tel. 081 257 36 01

- Reto Hefti, selvicultur chantunal, uffizi forestal dal Grischun, tel. 081 257 38 51

- Jakob Rhyner, manader da WSL Institut per la perscrutaziun da la naiv e da las lavinas SLF, tel. 081 417 01 51

- Julia Wessels, communicaziun, WSL Institut per la perscrutaziun da la naiv e da las lavinas SLF, tel. 081 417 02 86

Gremi: uffizi forestal

Funtauna: rg uffizi forestal dal Grischun

04.03.2009